open-index/open-wikipedia-markdown huggingface dataset:
Δήμος Καστοριάς

Ο **Δήμος Καστοριάς** είναι δήμος της Περιφερειακής Ενότητας Καστοριάς της Περιφέρειας Δυτικής Μακεδονίας, ο οποίος συστάθηκε το 2011 με το Πρόγραμμα Καλλικράτης από τη συνένωση των προϋπαρχόντων δήμων Αγίας Τριάδας, Αγίων Αναργύρων, Βιτσίου, Καστοριάς, Κλεισούρας, Κορεστίων, Μακεδνών, Μεσοποταμιάς και της κοινότητας Καστρακίου. Ο πληθυσμός του είναι 45.146 κάτοικοι σύμφωνα με την απογραφή του 2021 (36.566 κάτοικοι σύμφωνα με την απογραφή του 2001). 

## Διοικητική οργάνωση
thumb|250px|Χάρτης Περιφερειακών Ενοτήτων Δήμου Καστοριάς.
thumb|250px|Τοπογραφικός χάρτης Δήμου Καστοριάς και θέσεις οικισμών.
[thumb|250px|Ο Δήμαρχος Καστοριάς Εμμανουήλ Χατζησημεωνίδης κατά την εκδήλωση απονομής τιμητικών διακρίσεων σε όσους συνέβαλαν στην ίδρυση του σπηλαιολογικού μουσείου του [Σπήλαιο του Δράκου.]]
Πρωτεύουσα του δήμου είναι η Καστοριά, η οποία είναι επίσης η μοναδική πόλη του. Κωμοπόλεις του δήμου είναι οι Μανιάκοι και η Μεσοποταμία. Οι δημοτικές και τοπικές κοινότητες και ο πληθυσμός (απογραφή 2011) του Δήμου Καστοριάς είναι:

*

## Δήμαρχοι

## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Μάγια Μελάγια

Η **Μελπομένη Τσιριγώτη** (Αθήνα, 29 Φεβρουαρίου 1928 – 27 Δεκεμβρίου 2014), γνωστή με το καλλιτεχνικό όνομα ως **Μάγια Μελάγια**, υπήρξε ερμηνεύτρια του μεταπολεμικού ελληνικού ελαφρού, λαϊκού και αρχοντορεμπέτικου τραγουδιού, καθώς και ηθοποιός του θεάτρου, ιδιαίτερα της επιθεώρησης και του κινηματογράφου.

## Βιογραφία
Γεννήθηκε στην Πλάκα στις 29 Φεβρουαρίου 1928. Από το 1947 έως το 1954 υπήρξε ζευγάρι με τον Γιώργο Μουζάκη. Το 1965 παντρεύεται έναν ομογενή επιχειρηματία των ΗΠΑ, και μένουν μαζί ως τον θανάτό του, το 1980. Απεβίωσε στην Αθήνα στις 27 Δεκεμβρίου 2014, σε ηλικία 86 ετών. Κηδεύθηκε παρουσία ελάχιστου κόσμου στο Κοιμητήριο Ζωγράφου.

## Σταδιοδρομία
Ξεκίνησε τη σταδιοδρομία της το 1946 για να γνωρίσει μεγάλη επιτυχία τις δεκαετίες του 1950 και του 1960 στις νυχτερινές πίστες, στο θεατρικό πάλκο, αλλά και στον κινηματογράφο. Τραγούδησε κυρίως ελαφρολαϊκά και αρχοντορεμπέτικα. Το 1965 μεταναστεύει στην Αμερική, λόγω του γάμου της και αποσύρεται προσωρινά από το τραγούδι. Με τον θάνατο του συζύγου της, το 1980, επιστρέφει στην Ελλάδα, όπου εμφανίζεται σε μαγαζιά δευτέρας διαλογής αλλά και στην επαρχία όπου την καλούν για εμφανίσεις. Το 1981, κατά τη διάρκεια εμφάνισης της στον Πύργο Ηλείας, υπέστη εγκεφαλικό επεισόδιο και αποσύρθηκε οριστικά από το τραγούδι.

Κατά την 50χρονη καλλιτεχνική της παρουσία συνεργάστηκε με πολλούς του χώρου της και κυρίως με τον Μανώλη Χιώτη, ενώ φέρεται να αποτελούσε για μεγάλο χρονικό διάστημα τη μούσα του Γιώργου Μουζάκη. Η Μάγια Μελάγια υπήρξε η δασκάλα της Σοφίας Λόρεν στο τραγούδι *[[Τι 'ναι αυτό που το λένε αγάπη]]* που τραγούδησε στην ταινία *[[Το παιδί και το δελφίνι]]* και έγινε διεθνής επιτυχία. Νονός του καλλιτεχνικού της ονόματος ήταν ο Ορέστης Λάσκος.

## Δισκογραφία
* *Τα τραγούδια μιας ζωής*
* *Αξέχαστα τραγούδια*
* *Το πεπρωμένο μου*
* *Ανθολογία*

## Φιλμογραφία

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες η Μ. Μελάγια συμμετείχε.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Βιβλιογραφία
* Περικλής Τ. Ματαράγκας: *Οι φίλοι από τα παλιά. Η Μάγια Μελάγια και οι φίλοι*, Εκδόσεις «Σιγαρέτα», 2008

Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί μουσικού θεάτρου
Κάνε λιγάκι υπομονή

Το "**Κάνε λιγάκι υπομονή**" είναι ένα από τα πιο φημισμένα τραγούδια του ελληνικού τραγουδιού σε στίχους και μουσική του Βασίλη Τσιτσάνη. Ερμηνεύτηκε από την Μάγια Μελάγια, Γιώργο Νταλάρα, Σωτηρία Μπέλλου, Λιζέτα Καλιμέρη, Γιώτα Νέγκα, Γιάννη Πάριο, Μαρινέλλα και άλλους.

Κατηγορία:Τραγούδια του 1948
Κατηγορία:Τραγούδια του Βασίλη Τσιτσάνη
Λιοπέσι Αττικής (αποσαφήνιση)

Με την ονομασία **Λιοπέσι Αττικής** μπορεί να αναφερόμαστε σε:

* Λιοπέσι Αττικής (Ανατολική Αττική), παλαιότερη ονομασία της Παιανίας Αττικής.
* Λιοπέσι Αττικής (Βόρεια Αττική), εγκαταλελειμμένος οικισμός κοντά στο Τατόι Αττικής.
* Λιοπέσι Αττικής (όρος), όρος του ορεινού συγκροτήματος της Πάρνηθας στην βορειοανατολική Αττική.

## Δείτε επίσης
* Λιόπεσι (αποσαφήνιση)

Κατηγορία:Αποσαφηνίσεις ελληνικών τοπωνυμίων
Χρήστου (αποσαφήνιση)

Με το επώνυμο **Χρήστου** μπορεί να αναφερόμαστε στα εξής πρόσωπα:

* Γιάννης Χρήστου (αθλητής) (1983- ), Έλληνας αθλητής της κωπηλασίας.
* Γιάννης Χρήστου (συνθέτης) (1926-1970), Αιγυπτιώτης συνθέτης.
* Γιώργος Χρήστου (1978- ), Έλληνας τραγουδιστής.
* Θωμάς Χρήστου, Έλληνας μακεδονομάχος και οπλαρχηγός.
* Κώττας Χρήστου (1860–1905), Έλληνας μακεδονομάχος και οπλαρχηγός.
* Παναγιώτης Χρήστου (1917—1996) , Έλληνας θεολόγος και πανεπιστημιακός.
* Πέτρος Χρήστου (1887-1908), Έλληνας μακεδονομάχος και οπλαρχηγός.
* Στέφανος Χρήστου (1954- ), Έλληνας πολιτικός και δήμαρχος Κορυδαλλού Αττικής.

Κατηγορία:Αποσαφηνίσεις ελληνικών τοπωνυμίων
Μίρζα Βαρεσάνοβιτς

Ο **Μίρζα Βαρεσάνοβιτς** (Σεράγεβο της πρώην ενωμένης Γιουγκοσλαβίας, 31 Μαΐου του 1972 - ) είναι πρώην ποδοσφαιριστής που αγωνιζόταν στη θέση του κεντρικού αμυντικού αλλά και του δεξιού πλάγιου αμυντικού.

## Βιογραφικά στοιχεία

Το πρώτο του επαγγελματικό συμβόλαιο το υπέγραψε το 1994 σε ηλικία 22 ετών, στη Σαράγεβο, στην οποία έμεινε μόλις έναν χρόνο, καθώς προσέλκυσε το ενδιαφέρον της Ζιροντέν ντε Μπορντώ. Πράγματι, το 1995 πήρε μεταγραφή για τη γαλλική ομάδα, στην οποία όμως δεν κατάφερε να καθιερωθεί λόγω συνεχόμενης κακής απόδοσης, με αποτέλεσμα να αποχωρήσει μετά από 12 συμμετοχές.

Την περίοδο 1996/1997, μετά από εισήγηση του τότε προπονητή του Ολυμπιακού Πειραιά Ντούσαν Μπάγεβιτς, ο Μίρζα Βαρεσάνοβιτς καταλήγει στην ομάδα του Πειραιά. Στον Ολυμπιακό παρέμεινε 2 χρόνια, πετυχαίνοντας 1 γκολ σε 35 εμφανίσεις.

Το καλοκαίρι του 1998, ο Βαρεσάνοβιτς μεταπήδησε στην Τουρκία, για χάρη της Μπούρσασπορ, στην οποία παρέμεινε 2 χρόνια, πετυχαίνοντας 5 γκολ σε 57 εμφανίσεις.

Την περίοδο 2000/2001 πήρε μεταγραφή για την Αούστρια Βιέννης, με την οποία είχε 29 εμφανίσεις σε ενάμιση χρόνο, χωρίς να καταφέρει να πετύχει κάποιο γκολ. Τον Ιανουάριο του 2002, ο Μίρζα Βαρεσάνοβιτς επέστρεψε στη Βοσνία και την Σαράγεβο, στην οποία όμως δεν αγωνίστηκε καθόλου, με αποτέλεσμα μετά από 6 μήνες, να επιστρέψει και πάλι στην Τουρκία και την Μπούρσασπορ, με την οποία πραγματοποίησε 26 εμφανίσεις σε ένα χρόνο, χωρίς να καταφέρει να επιτύχει κάποιο γκολ.

Την περίοδο 2003/2004 επέστρεψε για ακόμη μια φορά στη Σαράγεβο, στην οποία παρέμεινε έναν χρόνο.

Το καλοκαίρι του 2004 αποφάσισε να αποσυρθεί από την ενεργό δράση, και να συνεχίσει στον χώρο του ποδοσφαίρου από τη θέση του προπονητή.

## Προπονητική Καριέρα

Η πρώτη ομάδα που ανέλαβε ο Μίρζα Βαρεσάνοβιτς ως προπονητής ήταν η Σαράγεβο, στης οποίας το τιμόνι ήταν από τις 7 Απριλίου του 2010 έως τις 20 Ιουνίου του 2011. Στη συνέχεια, ανέλαβε την τύχη της Βελέζ Μόσταρ, από την οποία όμως αποχώρησε στις 18 Απριλίου 2012.

## Διεθνείς Συμμετοχές

Ο Μίρζα Βαρεσάνοβιτς ήταν διεθνής με την Εθνική Ομάδα της Βοσνίας Ερζεγοβίνης από το 1996 έως το 2001 πραγματοποιώντας συνολικά 24 εμφανίσεις. Η τελευταία του συμμετοχή με την Εθνική Βοσνίας Ερζεγοβίνης πραγματοποιήθηκε στις 2 Ιουνίου του 2001 εναντίον της Εθνικής Ομάδας της Ισπανίας, υπό τις οδηγίες του τότε προπονητή της Βοσνίας, Μίσο Σμαΐλοβιτς.

## Εξωτερικοί σύνδεσμοι
* Προφίλ στο transfermarkt.co.uk
* Προφίλ στο national-football-teams.com

Κατηγορία:Ποδοσφαιριστές Ολυμπιακού Πειραιώς
Κατηγορία:Γιουγκοσλάβοι ποδοσφαιριστές
Κατηγορία:Βόσνιοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπούρσασπορ
Κατηγορία:Ποδοσφαιριστές Αούστρια Βιέννης
Κατηγορία:Προπονητές ποδοσφαίρου Βελέζ Μόσταρ
Κατηγορία:Ποδοσφαιριστές ΦΚ Σαράγεβο
Κατηγορία:Προπονητές ποδοσφαίρου ΦΚ Σαράγεβο
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Ελλάδα
Κέβιν Μαγκί

Ο **Κέβιν Μαγκί** (αγγλικά: *Kevin Magee*, 24 Ιανουαρίου 1959 – 23 Οκτωβρίου 2003) ήταν Αμερικανός επαγγελματίας καλαθοσφαιριστής, με ύψος 2,03 μέτρα και βάρος 104 κιλά, που αγωνιζόταν στη θέση του πάουερ φόργουορντ/σέντερ και παρέμεινε για τα περισσότερα από τα έτη της επαγγελματικής του σταδιοδρομίας στην ομάδα της ισραηλινής Μακάμπι του Τελ Αβίβ.

## Βιογραφία

Τελείωσε το Γυμνάσιο του Σάουθ Πάικ (Μανόλια, Μισσισσιππή). Στη συνέχεια έπαιξε σε κολεγιακό επίπεδο με τις ομάδες του Saddleback CC και του Καλιφόρνια Γιουνιβέρσιτι(*Ιρβάιν*, UCI), από το 1978 έως το 1982. Αναδείχθηκε από την Ένωση Αθλητών Δυτικής Περιφέρειας (Ειρηνικού) κορυφαίος αθλητής για τις σεζόν 1980–81 και 1981–82, έχοντας μέσο όρο επιδόσεων 26,3 πόντους και 12,3 ριμπάουντ ανά αγώνα. Πολύ δυνατός αθλητής είχε ικανότητα να εξουδετερώνει ψηλότερους αντιπάλους, ενώ το μάζεμα πολυάριθμων ριμπάουντ ήταν το ισχυρότερο χαρακτηριστικό του παιχνιδιού του. Ήταν ο πρώτος που το νούμερο αποσύρθηκε στην ιστορία της UCI και εισήχθη στο Hall of Fame του Πανεπιστημίου το 1997. 

Το 1981 σημείωσε 31 πόντους απέναντι στη Σοβιετική Ένωση για να οδηγήσει τις Ηνωμένες Πολιτείες στη νίκη στον τελικό της Πανεπιστημιάδας του 1981 στο Βουκουρέστι. To 1982 επιλέχθηκε στο β΄γύρο των ντραφτ (39η θέση) του NBA από τους Φοίνιξ Σανς, όμως προτίμησε την Ευρώπη (αγωνίσθηκε σε Ιταλία, Γαλλία, Ισπανία και Ισραήλ) για την αρχή της επαγγελματικής του καριέρας. Το 1984 κέρδισε με την Σαραγόσα το Κύπελλο Ισπανίας, ενώ παράλληλα η ομάδα του έφτασε μέχρι τα ημιτελικά του Κυπέλλου Κόρατς.

Ακολούθως υπέγραψε στη Μακάμπι, με την οποία κέρδισε 6 πρωταθλήματα Ισραήλ και 5 Κύπελλα. Επίσης, έπαιξε τρεις φορές στον τελικό της Ευρωλίγκας - Κυπέλλου Πρωταθλητριών Ευρώπης (1987, 1988 και 1989) και δύο φορές στα ημιτελικά (1985 και 1986). Την εποχή της πλήρους ακμής του αποτελούσε μια ιδιαίτερα δημοφιλή προσωπικότητα του Ισραήλ, ενώ συμμετείχε ακόμη και σε εμπορικές διαφημίσεις.

Επέστρεψε στη Σαραγόσα, με την οποία ήταν φιναλίστ στο Κύπελλο Κυπελλούχων ομάδων Ευρώπης το 1991 όπου ηττήθηκε από τον ΠΑΟΚ. Για μικρά ενδιάμεσα διαστήματα, έπαιξε με τα χρώματα της Μακάμπι Ρισόν, της Παρί Ρασίνγκ, της Τορίνο και της Βαρέζε.

Ο Μαγκί έφυγε πρόωρα από τη ζωή (μόλις 44 ετών), στις 23 Οκτωβρίου του 2003, σε τροχαίο δυστύχημα. Ο θάνατος του Μαγκί προσέθεσε το όνομά του σε έναν μακρύ κατάλογο πρόωρα χαμένων αθλητών του ευρωπαϊκού μπάσκετ, όπως οι Ραντιβόι Κόρατς, Γιώργος Μόσχος,  Κρέζιμιρ Τσόσιτς, Ντράζεν Πέτροβιτς, Φερνάντο Μαρτίν, Βαλερί Γκομπόροφ, Βίκτορ Πανκράσκιν κ.α.

## Παραπομπές


## Εξωτερικοί σύνδεσμοι
* Επίσημη ιστοσελίδα της Ευρωλίγκας

 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές ΚΜ Σαραγόσα
Κατηγορία:Καλαθοσφαιριστές Ρασίνγκ Μπασκέτ Παρί
Κατηγορία:Καλαθοσφαιριστές Μακάμπι Ρισόν ΛεΖιόν
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ισπανικών συλλόγων
Σώμα με Σώμα

Το ***Σώμα με Σώμα*** (γαλλικά: *De Rouille et d'Os*) είναι γαλλική αισθηματική δραματική ταινία, παραγωγής 2012. Τη σκηνοθεσία ανέλαβε ο Ζακ Οντιάρ και το σενάριο έγραψε ο ίδιος μαζί με τον Τομά Μπιντεγκέν. Η ταινία είναι βασισμένη στην ομότιτλη συλλογή μικρών διηγημάτων του Κρεγκ Ντέιβιντσον και αφηγείται την ιστορία ενός 25χρονου άνδρα που ερωτεύεται μια εκπαιδεύτρια φαλαινών. Πρωταγωνιστούν οι Μαριόν Κοτιγιάρ και Ματίας Σένερτς.

Η πρεμιέρα της ταινίας πραγματοποιήθηκε στο Φεστιβάλ Καννών 2012, όπου και διαγωνίστηκε για το Χρυσό Φοίνικα. Κυκλοφόρησε στους κινηματογράφους της Γαλλίας και του Βελγίου στις 17 Μαΐου 2012 και απέσπασε θετικά σχόλια από τους κριτικούς. Έλαβε δύο υποψηφιότητες για Χρυσή Σφαίρα, στις κατηγορίες Καλύτερης Ξενόγλωσσης Ταινίας και Α' Γυναικείου Ρόλου για την ερμηνεία της Κοτιγιάρ.

## Πλοκή
Ο Αλί μαζί με τον πεντάχρονο γιο του Σαμ, μένει χωρίς λεφτά, χωρίς δουλειά και χωρίς φίλους. Αποφασίζει να πάει να μείνει μαζί με την αδερφή του στην Αντίμπ της Νότιας Γαλλίας και να ψάξει για δουλειά. Βρίσκει δουλειά ως πορτιέρης σε νυχτερινό κλαμπ. Εκεί μετά από έναν άγριο καβγά, ο Αλί γνωρίζει τη Στεφανί, μια όμορφη και γοητευτική εκπαιδεύτρια φαλαινών δολοφόνων και της δίνει το τηλέφωνό του. Όταν η Στεφανί θα τον πάρει τελικά τηλέφωνο, θα συναντηθούν αλλά ο Αλί θα τη βρει καθηλωμένη σε αναπηρικό καροτσάκι. Η Στεφανί έχασε και τα δύο πόδια της μετά από ένα τρομερό δυστύχημα. Απελπισμένη και ταλαιπωρημένη, η Στεφανί έχει χάσει κάθε ελπίδα, ο Αλί όμως θα τη βοηθήσει.

## Ηθοποιοί και Χαρακτήρες
* Μαριόν Κοτιγιάρ στο ρόλο της *Στεφανί*
* Ματίας Σένερτς στο ρόλο του *Αλί*
* Αρμάντ Βερντούρ στο ρόλο του *Σαμ*
* Σελίν Σαλέτ στο ρόλο της *Λουίζ*
* Κορίν Μασιέρο στο ρόλο της *Άννα*
* Μπουλί Λανέρς στο ρόλο του *Μαρτιάλ*
* Μουράντ Φραρεμά στο ρόλο του *Φουέντ*
* Ζαν-Μισέλ Κορεά στο ρόλο του *Ρισάρ*

## Box office
Με προϋπολογισμό 15.400.000 ευρώ, η ταινία *Σώμα με Σώμα* η ταινία έκανε άνοιγμα τριημέρου στη Γαλλία στη 2η θέση με 3,4 εκατομμύρια ευρώ. Συνολικά απέφερε 11,1 εκατομμύρια ευρώ. Στις Ηνωμένες Πολιτείες η ταινία άνοιξε στην 56η θέση με 27.154 δολάρια ενώ συνολικά συγκέντρωσε 2 εκατομμύρια δολάρια. Στον υπόλοιπο κόσμο οι εισπράξεις έφτασαν τα 23,7 εκατομμύρια δολάρια. Παγκοσμίως απέφερε 25,8 εκατομμύρια δολάρια.

## Βραβεία & Υποψηφιότητες

## Παραπομπές


## Εξωτερικοί σύνδεσμοι
* Επίσημη ιστοσελίδα
* Σώμα με Σώμα στο IMDb

Κατηγορία:Γαλλικές ταινίες της δεκαετίας 2010
Κατηγορία:Βελγικές ταινίες
Κατηγορία:Ταινίες του 2012
Κατηγορία:Γαλλόφωνες ταινίες
Κατηγορία:Γαλλικές δραματικές ταινίες
Κατηγορία:Ταινίες παραγωγής Sony Pictures Classics
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Ταινίες παραγωγής StudioCanal
Κατηγορία:Γαλλικές αισθηματικές ταινίες
Κατηγορία:Ταινίες γυρισμένες στο Βέλγιο
Κατηγορία:Ταινίες γυρισμένες στη Γαλλία
Κατηγορία:Ταινίες βασισμένες σε καναδικά μυθιστορήματα
Κατηγορία:Ταινίες με θέμα την αναπηρία
Γιώργος Μύρτσος

Ο **Γιώργος Μύρτσος** (Καλαμαριά, 11 Δεκεμβρίου 1964) είναι Έλληνας πρώην διεθνής ποδοσφαιριστής, που αγωνίζονταν στη θέση του τερματοφύλακα και νυν παραγωγός αθλητικών ραδιοφωνικών και διαδικτυακών εκπομπών. 

Ξεκίνησε το ποδόσφαιρο από τον Τιτανικό Καλαμαριάς και τα ερασιτεχνικά πρωταθλήματα της ΕΠΣΜ. Στην ηλικία των 16 ετών μεταπήδησε στον Απόλλωνα Καλαμαριάς και το 1982, στην ηλικία των 18 ετών, προωθήθηκε στην πρώτη ομάδα, κάνοντας ντεμπούτο στις 7 Φεβρουαρίου 1982 σε αγώνα με αντίπαλο την Αναγέννηση Επανομής για το πρωτάθλημα Β΄ Εθνικής περιόδου 1981-82, ενώ την επόμενη, 1982-83, αναδείχθηκε πρωταθλητής του Βορείου ομίλου. Στην ομάδα της Καλαμαριάς παρέμεινε έως και τη σεζόν 1986-87, συμπληρώνοντας μόλις 15 συμμετοχές στην Α΄ Εθνική, καθότι δεν ήταν βασικός.

Επόμενοι σταθμοί στην επαγγελματική του ποδοσφαιρική καριέρα υπήρξαν η Καλαμάτα, ο Α.Π.Σ. Πάτραι, η Παναχαϊκή, ο Ολυμπιακός, η Ξάνθη, εκ νέου η Καλαμάτα το πρώτο εξάμηνο της σεζόν 1994-95 στην Β΄ Εθνική και η Αναγέννηση Γιαννιτσών το δεύτερο εξάμηνο της σεζόν αυτής στην Γ΄ Εθνική, η Καστοριά και εκ νέου ο Απόλλωνας Καλαμαριάς, με τη φανέλα του οποίου αποχώρησε από την ενεργό δράση με το τέλος της περιόδου 1996-97 στην Β΄ Εθνική. 

Μετά το τέλος της ποδοσφαιρικής του καριέρας ασχολήθηκε ως παραγωγός αθλητικών ραδιοφωνικών και διαδικτυακών εκπομπών. Επίσης ασχολήθηκε με την προπονητική, θητεύοντας σε διάφορα ερασιτεχνικά σωματεία της Θεσσαλονίκης, όπως ο Μαραθώνας Καλαμαριάς, η Αναγέννηση Επανομής, ο Ατρόμητος Αγίου Αντωνίου και ο Ιάσων Αυγής, αλλά και διάφορων ομάδων της Βόρειας Ελλάδας, όπως ο Κιλκισιακός. 

## Πηγές

* http://www.rsssf.com
## Παραπομπές


Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Α.Π.Σ. Πάτραι
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Αναγέννησης Γιαννιτσών
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Intel Pentium III

Ο **Pentium III**  ήταν ένας μικροεπεξεργαστής έκτης γενιάς 32-bit που σχεδίασε, παρήγαγε και παρουσίασε η εταιρεία ημιαγωγών Intel τον Φεβρουάριο του 1999.. Ήταν σχεδιασμένος κυρίως για προσωπικούς υπολογιστές, και υπολογιστές γραφείου. Αντικατέστησε τον Pentium II, ενώ τον διαδέχθηκε ο Pentium 4. Η συχνότητα λειτουργίας ξεκινούσε από τα 400 MHz στις πρώτες εκδόσεις και έφτανε στα 1,4&nbsp;GHz στις τελευταίες.  Ο Pentium III ήταν μέλος της οικογένειας επεξεργαστών με τον κωδικό x86 ενώ σχεδιάστηκε βάσει της μικροαρχιτεκτονικής P6. Κυκλοφόρησε επίσης σε έκδοση Xeon για σταθμούς εργασίας και Celeron ως φθηνότερη έκδοση. Η παραγωγή του σταμάτησε το 2009.

## Μέλη της οικογένειας Pentium III
Ο Pentium III  κυκλοφόρησε σε εκδόσεις για επιτραπέζιους όπως φαίνεται στον κάτωθι πίνακα: 

και φορητούς υπολογιστές με τους κωδικούς *Intel Mobile Pentium III KP 650/256* και *Intel Mobile Pentium III KP 800/256*.

## Τεχνικά χαρακτηριστικά
 
* Η συχνότητα λειτουργίας του (χρονισμός ρολογιού) ξεκινούσε από τα 400 ΜHz και έφτανε στα 1,4&nbsp;GHz.
* Η ταχύτητα του *FSB* (*Front-side bus*) ήταν στα 100 και 133Mhz
* Ενσωμάτωνε 9.500.000 τρανζίστορ στις απλές εκδόσεις, ενώ σε αυτές με αναβαθμισμένη εσωτερική μνήμη είχε 28.100.000.
* Είχε εσωτερική κρυφή μνήμη (*L1 cache*) με χωρητικότητα 16 + 16 KB και *L2 cache* με 128 ή 256 ή 512 kB.
* Είχε δυνατότητα διευθυνσιοδότησης στα 36 bit (δίαυλος διευθύνσεων, address bus), δηλαδή διαχειριζόταν 236 byte μνήμης, ήτοι 68.719.476.736 byte ή 64 GB. Επίσης μπορούσε να διευθυνσιοδοτήσει 246 ή 64 terabyte εικονικής μνήμης (Virtual Memory).  
* Με τα εξωτερικά κυκλώματα επικοινωνούσε με δίαυλο δεδομένων (data bus) των 64 bit.
* Οι τεχνολογίες ολοκλήρωσης ήταν 0,25, 0,18 και 0,13 micron.
* Η υποδοχές επεξεργαστή ήταν τεχνολογίας Slot 1 ή *Socket 370* ή *Socket 479* (*mobile*)

## Παραπομπές


## Εξωτερικοί σύνδεσμοι

* Ιστοσελίδα με χαρακτηριστικά όλων των επεξεργαστών 
* Ιστοσελίδα με αναλυτικές πληροφορίες παλαιών μικροεπεξεργαστών 
* Listing of various PII, PIII, and Celeron alphanumeric model designations
* Comparison of 7th generation x86 CPU architectures
* Intel FAQ about the pentium III processor serial number 

Κατηγορία:Μικροεπεξεργαστές Intel
Κύπελλο Ισπανίας ποδοσφαίρου ανδρών 2010–11

Το Κύπελλο Ισπανίας 2010-2011 το κατέκτησε για 18η φορά η Ρεάλ Μαδρίτης νικώντας στον τελικό την Μπαρτσελόνα με 1-0 στην παράταση. Η Σεβίλλη, που πήρε πέρυσι το κύπελλο, αποκλείστηκε στα ημιτελικά από τη νικήτρια του θεσμού.

## Γύρος των 32

## Γύρος των 16

## Προημητελικά

## Ημιτελικά

## Τελικός

*Κύριο θέμα: [[Τελικός κυπέλλου Ισπανίας 2011]]*

Κυπελλο Ανδρων 2011
Κατηγορία:Εγχώρια ποδοσφαιρικά κύπελλα 2010-2011
Ξενοφών ο Εφέσιος

Ο **Ξενοφών ο Εφέσιος** ήταν αρχαίος Έλληνας πεζογράφος, που φέρεται να άκμασε περί τον 3ο με 2ο αιώνα π.Χ..

## Βιογραφία
Καταγόταν από την Έφεσο εξ ου και το παρωνύμιό του. Σωζόμενο έργο του είναι το ερωτικό μυθιστόρημα "Εφεσιακά" ή "Τα κατ' Άνθειαν και Αβρακόμην", το οποίο σύμφωνα με την Σούδα αποτελούνταν από δέκα βιβλία. Το πολύτομο αυτό έργο θεωρείται ένα από τα πρώτα μυθιστορήματα της αρχαίας ελληνικής γραμματείας. Σημειώνεται ότι το σωζόμενο έργο αποτελείται από πέντε μόνο βιβλία που θεωρούνται περίληψη του πρωτότυπου έργου.

Την ερωτική ιστορία του έργου αυτού του Ξενοφώντα του Εφεσίου φέρεται να έλαβε ο Σαίξπηρ ως μία από τις πηγές του στη συγγραφή του έργου του "Ρωμαίος και Ιουλιέτα".

## Παραπομπές


## Πηγές
* Νεώτερον Εγκυκλοπαιδικόν Λεξικόν Ηλίου" τομ.14ος, σελ.708.

Κατηγορία:Αρχαίοι Έλληνες λογοτέχνες
Κατηγορία:Αρχαίοι Εφέσιοι
Ενζό Ρεάλ

Ο **Έντζο Ρεάλε** (γεννημένος στις 7 Οκτωβρίου 1991 στο Βενισιέ) είναι Γάλλος ποδοσφαιριστής, ο οποίος αγωνίζεται στη γαλλική ΦΚ Λοριάν. Αγωνίζεται στη θέση του μέσου και είναι γιος του παλαιού ποδοσφαιριστή Αλαίν Ρεάλε, ο οποίος πέρασε το μεγαλύτερο τμήμα της καριέρας του στην ΑΣΜ Βενισιέ, στην οποία είναι πλέον και πρόεδρος. Ο νεαρός Ρεάλε ξεκίνησε την καριέρα του από τη Βενισιέ σε ηλικία έξι ετών προτού ενταχθεί στις ακαδημίες της Ολιμπίκ Λυών το 1999.

Αφού διέπρεψε στα τμήματα υποδομής των *Lyonnais*, το 2008, ο Ρεάλε προωθήθηκε στη δεύτερη ομάδα του συλλόγου που αγωνιζόταν στο Ερασιτεχνικό Πρωτάθλημα Γαλλίας, την τέταρτη κατηγορία του γαλλικού ποδοσφαίρου. Πέρασε παραπάνω από 2,5 χρόνια με τη δεύτερη ομάδα και πραγματοποιώντας περισσότερες από 60 εμφανίσεις προτού κάνει το επαγγελματικό του ντεμπούτο στις 11 Μαΐου 2011 σε μια ήττα της ομάδας του με 4–0 από την Οσέρ για το πρωτάθλημα. Ο Ρεάλε είναι διεθνής με τις μικρές εθνικές της Γαλλίας, ενώ έχει εκπροσωπήσει τη χώρα του στις ηλικιακές κατηγορίες U-17, U-18, U-19, και U-20. Ήταν μέλος της ομάδας που κατέκτησε το Ευρωπαϊκό Πρωτάθλημα Νέων Ποδοσφαίρου 2010, το οποίο διεξήχθη στη Γαλλία.

Στις 4 Σεπτεμβρίου 2012 πωλήθηκε στην ΦΚ Λοριάν έναντι ποσού ύψους €1 εκατομμυρίου.
## Παραπομπές


## Εξωτερικοί σύνδεσμοι

* 
* 

Κατηγορία:Γάλλοι ποδοσφαιριστές
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές ΦΚ Λοριάν
Κατηγορία:Μέσοι ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ17
Φαμπιάν Ωντάρ

Ο **Φαμπιάν Ωντάρ** είναι Γάλλος ποδοσφαιριστής, γεννημένος στις 28 Μαρτίου 1978 στην Τουλούζ, ο οποίος αγωνίζεται στην θέση του τερματοφύλακα.

Αποτελεί, αυτό τον καιρό, τον βασικό τερματοφύλακα της ΦΚ Λοριάν, ομάδας της γαλλικής Λιγκ 1.

## Βιογραφία

Έχοντας εντοπιστεί σε ηλικία 18 ετών από την Τουλούζ ΦΚ, κι ενώ αγωνιζόταν με τα χρώματα της Σπορ Ολιμπίκ Σεσουά, ομάδας της γενέτειράς του. Η διάλυση της ΤΦΚ το 2001 οδήγησε την ομάδα στο να αφήσει ελεύθερους μεγάλο αριθμό παικτών της που είχαν συμβόλαιο, μεταξύ τους κι ο Ωντάρ που είχε ολοκληρώσει την σεζόν ως βασική επιλογή κάτω από τα δοκάρια της ομάδας της Ωτ-Γκαρόν. Αποχώρησε, τότε, για την ΣΚ Μπαστιά, με την οποία όμως δεν αγωνίστηκε σε κανέναν αγώνα της πρώτης κατηγορίας, καθώς είχε να αντιμετωπίσει σκληρό ανταγωνισμό με τον Νικολά Πενετό, νεαρό βασικό στην εστία των Κορσικανών, και τον Τυνήσιο αναπληρωματικό στην θέση, Αλί Μπουμνιζέλ. Συνεχίζοντας να αγωνίζεται με την δεύτερη ομάδα του συλλόγου στο CFA2, θα οδηγήσει, μαζί με τον Ζακ Λεγκλίμπ, αποχωρήσαντα από την Πω ΦΚ, τις ρεζέρβες των Κορσικανών στην άνοδο στο CFA. Με το τέλος της σεζόν, η Μπαστιά τον άφησε ελεύθερο, με τον παίκτη να καταλήγει τελικά στην ΦΚ Λοριάν, όπου αναλαμβάνει να διαδεχθεί τον Στεφάν Λε Γκαρέκ, βασικό τερματοφύλακα των *Merlus*, στην επιστροφή τους στην D1.

Θα είναι εντός του συλλόγου της Βρετάνης που θα αναδείξει το ταλέντο του. Δύο χρόνια αργότερα, η ΑΣ Μονακό, εντυπωσιασμένη από τις εμφανίσεις του, αποφασίζει να τον αποκτήσει ως εναλλακτική λύση πίσω από τον Φλάβιο Ρόμα, κι ενώ τον ίδιο καιρό, ο Ρεμί Ριού πηγαίνει ως δανεικός στην ΦΚ Λοριάν, όπου θα αγωνιστεί ως βασικός και θα αναδειχτεί ως η αποκάλυψη του πρωταθλήματος εκείνης της σεζόν.

Ο Φαμπιάν Ωντάρ παρέμεινε στους Μονεγάσκους μονάχα μια σεζόν, προτού επιστρέψει στην Λοριάν, με την οποία ανέβηκε από την Λιγκ 2 στη Λιγκ 1.

Συνολικά, έχει αγωνιστεί σε περισσότερες από 300 αναμετρήσεις, σε Λιγκ 1 και Λιγκ 2 συνολικά.

## Καριέρα
* 1995-1996 :  ΑΣ Μυρέ
* 1996-2001 :  Τουλούζ ΦΚ
* 2001-2002 :  ΣΚ Μπαστιά
* 2002-2004 :  ΦΚ Λοριάν
** 2004-2005 :  ΑΣ Μονακό (δανεικός)
* Από το 2005 :  ΦΚ Λοριάν

## Διάφορα

* 1ος αγώνας στη Λιγκ 1 : 3 Οκτωβρίου 1998 : Μαρσέιγ-Τουλούζ (2-0)

## Εξωτερικοί σύνδεσμοι

* Στατιστικά του Φαμπιάν Ωντάρ

Κατηγορία:Γάλλοι ποδοσφαιριστές
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές ΑΣ Μονακό
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Λιγκ 1
Κλειστό Γυμναστήριο Ρέντη «Μελίνα Μερκούρη»

Το **Κλειστό Γυμναστήριο Ρέντη «Μελίνα Μερκούρη**», αποτελεί έδρα της ανδρικής και γυναικείας ομάδας πετοσφαίρισης του Ολυμπιακού Πειραιώς όσο και των τμημάτων υποδομής, αλλά και της ανδρικής ομάδας χάντμπολ. Είναι το 3ο μεγαλύτερο κλειστό γυμναστήριο του Πειραιά μετά το Στάδιο Ειρήνης και Φιλίας και το Κλειστό Γυμναστήριο Κορυδαλλού «Θεόδωρος Πούτος» Έχει χωρητικότητα 2.500 καθήμενων θεατών, και βρίσκεται στην περιοχή του Αγίου Ιωάννη Ρέντη. Στην περιοχή αυτή βρίσκεται επίσης και το Προπονητικό Κέντρο Ρέντη, που αποτελεί τις προπονητικές εγκαταστάσεις του ποδοσφαιρικού Ολυμπιακού. Πήρε το όνομα του από τη ηθοποιό και πολιτικό Μελίνα Μερκούρη.

## Υποδομή
Στο κλειστό γυμναστήριο διατίθενται 65 θέσεις στάθμευσης οχημάτων, 3 αποδυτήρια, ιατρείο, αίθουσα εκγύμνασης με όργανα, κυλικείο και αίθουσα τύπου για τη δημοσιογραφική κάλυψη των αθλητικών γεγονότων που λαμβάνουν χώρα σε αυτό.

## Παραπομπές


Κατηγορία:Ολυμπιακός Σ.Φ.Π.
Ρεντη Κλειστο Γυμναστηριο
Ρεντη Κλειστο Γυμναστηριο
Ρεντη Κλειστο Γυμναστηριο
Νίκος Γουλανδρής

Ο **Νίκος Γουλανδρής** (Άνδρος, 6 Σεπτεμβρίου 1913 - Φιλαδέλφεια, 6 Αυγούστου 1983) ήταν Έλληνας εφοπλιστής, ιδρυτής του Μουσείου Κυκλαδικής Τέχνης και πρώην Πρόεδρος του Ολυμπιακού Πειραιώς από το 1972 έως τα τέλη του 1974. Ήταν γόνος της πολύ γνωστής Ανδριώτικης εφοπλιστικής οικογένειας Γουλανδρή και δίδυμος αδερφός του διακεκριμένου συλλέκτη έργων τέχνης Βασίλη Γουλανδρή. Ήταν νυμφευμένος με την Ντόλλυ Γουλανδρή και μαζί απέκτησαν ένα γιο, τον Πέτρο Γουλανδρή.  

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για έξι θητείες.

## Ολυμπιακός
Ο Νίκος Γουλανδρής ξεκίνησε την εμπλοκή του με τον Ολυμπιακό το 1970 και έναν χρόνο αργότερα έγινε γενικός διευθυντής του. Από το 1972 ήταν πρόεδρος της ομάδας. Όσο ήταν πρόεδρος, ο Ολυμπιακός κατέκτησε στο ποδόσφαιρο τρία Πρωταθλήματα, δύο Κύπελλα και δύο νταμπλ (1973 και 1975) σε τρία χρόνια. Στο πρωτάθλημα του 1972-73 είχε παθητικό 13 γκολ, το οποίο ήταν ρεκόρ μέχρι την λήξη του πρωταθλήματος της περιόδου 2017-18. Στο πρωτάθλημα 1973-1974, ο Ολυμπιακός σκόραρε 102 γκολ, αριθμός που παραμένει ρεκόρ, και πέτυχε την πιο ευρεία νίκη στο ελληνικό πρωτάθλημα, νικώντας τον Φωστήρα 11-0, ενώ είχε παθητικό 14 γκολ. Την περίοδο 1972-1975, στο ελληνικό πρωτάθλημα, ο Ολυμπιακός έχανε μόνο από τον ΠΑΟΚ στην Τούμπα.

Ανάμεσα στους παίκτες που ο Νίκος Γουλανδρής έφερε στην ομάδα, ήταν ο Μίλτον Βιέρα, ο πρώτος παίκτης που είχε αγωνιστεί σε παγκόσμιο κύπελλο και ήρθε σε ελληνική ομάδα. Ως προπονητής επιλέχτηκε ο Λάκης Πετρόπουλος. Ο Γουλανδρής παρέμεινε πρόεδρος του Ολυμπιακού μέχρι το 1974. Σύμφωνα με τον Παναγιώτη Κελεσίδη, αποχώρησε επειδή «ανακάλυψε ότι οι συνεργάτες του τον κορόιδευαν».

Ο Νίκος Γουλανδρής θεωρείται ένας από τους καλύτερους προέδρους της ιστορίας του Ολυμπιακού. Λόγω σοβαρών προβλημάτων υγείας, αναγκάστηκε να αποσυρθεί από την οποιαδήποτε ενασχόληση είχε με το ποδόσφαιρο. 

## Θάνατος
Ο Γουλανδρής απεβίωσε στην κλινική της Mayo Clinic της Πενσυλβάνια σε ηλικία 69 ετών στις 6 Αυγούστου 1983.

## Παραπομπές


## Πηγές
* Ο Ολυμπιακός στα χρόνια του Γουλανδρή www.lifo.gr
* Ο Ολυμπιακός στον ιστοχώρο της ΟΥΕΦΑ www.uefa.com

Κατηγορία:Έλληνες εφοπλιστές
Κατηγορία:Πρόεδροι Ολυμπιακού Σ.Φ.Π. (ποδόσφαιρο)
Κατηγορία:Οικογένεια Γουλανδρή
Μπικάνερ

thumb|right|300px|Το κάστρο Τζουναγάρθ (1588) στο κέντρο του Μπικάνερ.
thumb|right|180px|Τζαϊνιστικός ναός Μπχαντασάρ - 15ου αιώνα.
Η πόλη **Μπικάνερ** (Χίντι: बीकानेर Ούρντου بِيكانير, ) βρίσκεται στο κρατίδιο του Ράτζασταν στην βόρεια Ινδία. Βρίσκεται 300 χιλιόμετρα βορειοδυτικά της πόλης Τζαϊπούρ η οποία είναι η πρωτεύουσα του Ράτζασταν. Το Μπικάνερ είναι διοικητικό κέντρο της ομώνυμης περιοχής και στο παρελθόν ήταν η πρωτεύουσα του ομώνυμου πριγκιπάτου. Σήμερα είναι η πέμπτη μεγαλύτερη πόλη του Ρατζαστάν με πληθυσμό 529.007 κατοίκους. Η πόλη βρίσκεται στο βορειοανατολικό όριο της ερήμου Ταρ.

## Ιστορία

Η πόλη ιδρύθηκε από τον Ράο Μπίκα (ο Ράο Μπίκα ήταν στρατηγός στο στρατό του Μουγκάλ κατακτητή Ακμπάρ) το 1488. Ο Ράο Μπίκα ήταν δεύτερος υιός του Ράο Τζόντχα, ιδρυτή της πόλης Τζοντχπούρ στο Ράτζασταν. Ο Ράο Μπίκα είχε κακές σχέσεις με τον πατέρα και τους αδελφούς το οποίο οδήγησε σε πολέμους μέχρι το 19ο αιώνα. Κατά την αυτοκρατορία των Μουγκάλ η πόλη ήταν σημαντική γιατί βρισκόταν πάνω στο εμπορικό δρόμο με κατεύθυνση το Αφγανιστάν. Το 1886 ήταν η πρώτη πόλη στην έρημο όπου εγκαταστάθηκε δίκτυο ηλεκτρισμού.  Η ιδρυτής της σύγχρονης πόλης είναι ο Μαχαραγιάς Ντουνγκάρ Σινγχ (βασίλεψε 1872-87) ο οποίος εκσυγχρόνισε την πόλη με νέα νοσοκομεία, σχολεία και αστυνομία.

## Μνημεία
* **Περιτειχισμένη παλιά πόλη**: Η παλιά πόλη περιτειχίζεται από τείχος το οποίο χρονολογείται από το 18ο αιώνα και έχει 5 πύλες εισόδου. 
* **Οχυρό Τζουναγκάρθ**: Μια βασική ιδιαιτερότητα του οχυρού Τζουναγκάρθ σε σύγκριση με τα υπόλοιπα οχυρά στο Ράτζασταν είναι ότι δεν είναι χτισμένο σε λόφο. Το 1588 ξεκίνησε η κατασκευή του και βρισκόταν τότε 500 μέτρα βορειοανατολικά από την παλιά πόλη του Μπίκανερ. Το οχυρό είναι σχεδόν τέλειο τετράγωνο.
* **Οχυρό Λαλγκάρθ**: Χτίστηκε από τον Μαχαραγιά Γκάνγκα Σινγχ (1881-1942) εις μνήμη του πατέρα του Μαχαραγιά Λαλ Σινγχ και βρίσκεται τρία χιλιόμετρα βορείως από το κέντρο της πόλης.
* **Τζαϊνιστικός ναός Μπχαντασάρ** - 15ου αιώνα.
* **Μπχανβάρ Νιβάς Χαβελί** (ιστορικής - αρχιτεκτονικής αξίας ιδιωτικός χώρος) - σήμερα είναι ξενοδοχείο. Δίπλα βρίσκονται τα Ραμπουρία Χαβελί.
* **[[Κάρνι Μάτα]]** - βρίσκεται 30 χιλιόμετρα νοτίως της πόλης και θεωρείται σημαντικός ινδουιστικός προσκυνηματικός χώρος. Ο ναός είναι γεμάτος "ιερά"  ποντίκια τα οποία, σύμφωνα με την θρησκευτική παράδοση, είναι ενσαρκώσεις νεκρών απογόνων της "μητέρας θεότητας" Κάρνι Μάτα.

## Gallery


File:BCFest2.jpg
File:BCFest21.jpg
File:BCFest19.jpg
File:BCFest23.jpg
File:BCFest24.jpg
File:BCFest11.jpg


## Παραπομπές


## Εξωτερικοί σύνδεσμοι
* 

Κατηγορία:Πόλεις της Ινδίας
Κατηγορία:Ρατζαστάν
Πιερ Ντυμπουά

Ο **Πιέρ Ντυμπουά**, γεννημένος στις 19 Ιουλίου 1945 στο Σαρλεβίλ-Μεζιέρ, είναι Γάλλος συγγραφέας, σεναριογράφος κινουμένων σχεδίων, συγγραφέας, παραμυθάς και *κονφερασιέ*, στον οποίο οφείλεται η αναζωογόνηση του ενδιαφέροντος για τις νεράιδες και τα υπόλοιπα φανταστικά πλάσματα στη Γαλλία. 
## Βιογραφία
Έχοντας από μικρή ηλικία αναπτύξει ενδιαφέρον για τις νεράιδες και τα παραμύθια, έγινε σκιτσογράφος έπειτα από σύντομες, σε διάρκεια, σπουδές στις καλές τέχνες, και στη συνέχεια συγκέντρωσε τοπικούς μύθους, τους οποίους παρουσίαζε σε ραδιόφωνο και τηλεόραση επί παραπάνω από τριάντα χρόνια, κάτι που απογείωσε την καριέρα του και του έδωσε, ταυτόχρονα, τη δυνατότητα να γίνει γνωστός στο ευρύ κοινό. Είναι ο εμπνευστής της ελφικολογίας, ή *"μελέτης του μικρόσωμου λαού"*, ως αντιστάθμισμα στη μελέτη των *"fairies"*, αν και αρχικώς επρόκειτο, απλώς, για μια φάρσα εκ μέρους του. Ο πρώτος του τόμος κινουμένων σχεδίων, ως σεναριογράφος, εκδόθηκε το 1986 και γνώρισε επιτυχία, μονάχα ως προς την αναγνώριση της δουλειάς του. Έκτοτε, εκδίδει, κάθε χρόνο, κι από έναν καινούργιο και εξακολουθεί να κάνει παρεμβάσεις στην τηλεόραση καθώς και σε συνέδρια, πάντα στα πλαίσια των παραμυθιών, του φανταστικού και των μύθων που συνδέονται με τον μικρόσωμο λαό, τομείς που έχουν γίνει ειδικότητά του. 

Είναι κυρίως χάρη στις εγκυκλοπαίδειές του για τις νεράιδες, τους νάνους και τα ξωτικά, αποτέλεσμα είκοσι περίπου χρόνων ερευνών και μελέτης. Κυκλοφόρησαν στη διάρκεια της δεκαετίας του 1990, όπου ο Πιέρ Ντυμπουά πέτυχε τη διεθνή αναγνωρισιμότητά του ως ο Γάλλος ειδικός με ότι έχει να κάνει με το παραμυθένιο. Οι εγκυκλοπαίδειές του πούλησαν χιλιάδες αντίτυπα την εποχή εκείνη, καθώς επρόκειτο για την πρώτη απόπειρα τέτοιου είδους στη Γαλλία. Έκτοτε, τα έργα του Πιέρ Ντυμπουά, είτε πρόκειται για βιβλία για την τέχνη, εγκυκλοπαίδειες, ανθολόγια μυθιστορημάτων ή παραμυθιών για ενήλικες ή παιδιά, γνώριζαν σίγουρη επιτυχία, καθώς διακατέχονταν από σοφία, αλλά και μια διακριτική παρουσία του χιούμορ. 

Ο Πιέρ Ντυμπουά αποτέλεσε, ο ίδιος, πηγή έμπνευσης για άλλος συγγραφείς και σκιτσογράφους που χρησιμοποίησαν την ιδέα του για την ελφικολογία.

## Παραπομπές


## Βιβλιογραφία
*Slide Neurox, « Entretien avec Pierre Dubois », dans *Planète à Vendre !*, no 14, décembre 1992
*Claudine Glot, « Le gardien de la clé des songes », dans *Bretagne Magazine*, été 2010
*Jean-Pierre Porquet, « De l'utilité de la sauvagerie », dans *Chroniques du Nord sauvage*, L’Échappée, 2012, 8-18 p. (ISBN 978-2-915830-63-7).

## Εξωτερικοί σύνδεσμοι

* Συνέντευξη του Πιέρ Ντυμπουά στο femmes.com
* « Chez nous le fait de dire qu'on croit aux lutins et aux fées est bizarre », συνέντευξη του Πιέρ Ντυμπουά στην Έκθεση Βιβλίου του 2004
* Συνέντευξη του Πιέρ Ντυμπουά αναφορικά με τον κόσμο των νεράιδων

Κατηγορία:Γάλλοι δημιουργοί κόμικς
Κατηγορία:Γάλλοι συγγραφείς
Κατηγορία:Γάλλοι λαογράφοι
Aepyornis maximus

Το ***Aepyornis maximus*** είναι εξαφανισμένο είδος πτηνού που έζησε στη Μαδαγασκάρη. Θεωρείται το μεγαλύτερο είδος πτηνού που έχει υπάρξει, με βάρος που έφθανε έως τα 438 kg ή σύμφωνα με πιο πρόσφατες εκτιμήσεις τα 250 kg. Είναι γνωστό μόνο από υποαπολιθωμένα κατάλοιπα, ενώ ενδέχεται να παρατηρήθηκε τελευταία φορά εν ζωή τον 17ο αιώνα από τον Ετιέν ντε Φλακούρ, ωστόσο η καταγραφή του δεν είναι σίγουρο σε ποιο είδος αναφέρεται.

## Σημειώσεις

## Παραπομπές


## Βιβλιογραφία
* 

Κατηγορία:Αιπυορνιθίδες
Κατηγορία:Πανίδα της Μαδαγασκάρης
Στέφανος Ξενικάκης

Ο **Στέφανος Ξενικάκης** (Δεκέμβριος 1862 - 1937) ήταν οπλαρχηγός της Κρήτης και πολιτικός.
## Βιογραφία
Ο Στέφανος Ξενικάκης καταγόταν από το Πισκοκέφαλο της Σητείας. Κατά την επανάσταση του 1889 συνελήφθη από τους Τούρκους, φυλακίστηκε και καταδικάστηκε σε εκτοπισμό. Η εξορία του ματαιώθηκε έπειτα από επέμβαση των προξένων στα Χανιά. Στη τελευταία Κρητική Επανάσταση (1895-1898) συμμετείχε ως πληρεξούσιος της Σητείας όπου και είχε εκλεγεί με το κόμμα του Μιχελιδάκη. Αργότερα επί αρμοστείας του Πρίγκιπα Γεωργίου εκλέχθηκε κατ΄ επανάληψη βουλευτής. Το 1910 αποτελούσε μέλος της Επιτροπής που διαχειριζόταν το Κρητικό Ζήτημα μέχρι τη Ένωση με την Ελλάδα. Μετά την ένωση εξελέγη βουλευτής του Λασιθίου.

Σημειώνεται ότι κατά τον Α' Βαλκανικό πόλεμο ο Σ. Ξενικάκης ηγούμενος σώματος Κρητών εθελοντών συμμετείχε στον πόλεμο στο μέτωπο της Ηπείρου. Στα τέλη του 1915 επανήλθε στην πολιτική και εξελέγη βουλευτής Λασιθίου στην ΚΑ΄ περίοδο (Δεκ. 1915-17).

## Πηγές
* Νεώτερον Εγκυκλοπαιδικόν Λεξικόν Ηλίου" τομ.14ος, σελ.693.

## Παραπομπές


Κατηγορία:Κρητικοί οπλαρχηγοί
Κατηγορία:Κρητική Επανάσταση (1895-1898)
Κατηγορία:Α΄ Βαλκανικός Πόλεμος
Κατηγορία:Βουλευτές Λασιθίου
Ξενοφών ο Νάξιος

Ο **Ξενοφών ο Νάξιος** ήταν αρχαίος Έλληνας γλύπτης, καταγόμενος από την νήσο Νάξο των Κυκλάδων που φέρεται να άκμασε στις αρχές του 4ου αιώνα π.Χ..

Τον Ξενοφώντα τον Νάξιο αναφέρει ο Διογένης ο Λαέρτιος. Πολλοί ιστορικοί ερευνητές τον ταυτίζουν με τον γλύπτη Ξενοφώντα που άκμασε στην Αθήνα την ίδια εποχή και που φέρεται ως Ξενοφών ο Αθηναίος, χωρίς όμως να προσδιορίζεται η καταγωγή του.

## Πηγές
* Νεώτερον Εγκυκλοπαιδικόν Λεξικόν Ηλίου" τομ.14ος, σελ.708.

Κατηγορία:Αρχαίοι Έλληνες γλύπτες
Ξενόφιλος ο φιλόσοφος

Ο **Ξενόφιλος ο φιλόσοφος** ήταν αρχαίος Έλληνας φιλόσοφος που ανήκε στους Πυθαγορείους και ήταν παράλληλα μουσικός.

Καταγόταν από τη Χαλκιδική και έζησε κατά το πρώτο μισό του 4ου αιώνα ΠΚΕ.

Άκμασε την περίοδο του τυράννου Διονυσίου Β΄ του Νεότερου, του οποίου και φέρεται να ήταν σύγχρονος. 

Υπήρξε δάσκαλος του φιλόσοφου και μουσικού Αριστοξένου του Ταραντίνου.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.14ος, σελ.698.

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες μουσικοί
Κατηγορία:Πυθαγόρειοι φιλόσοφοι
Ξενοκλής

Ο **Ξενοκλής** (Ξενοκλῆς) ήταν αρχαίος Έλληνας τραγικός ποιητής, γιος του Καρκίνου επίσης τραγικού ποιητή. 

Ο Ξενοκλής ήταν σύγχρονος του Αριστοφάνη, από τον οποίο και διακωμωδείται συχνά όποτε διδόταν η ευκαιρία, όπως π.χ. στις "Νεφέλες". Εξ αυτών φαίνεται ότι δεν υπήρξε και τόσο περίφημος ποιητής. Αντίθετα όμως από τις από τις απόψεις του Αριστοφάνη που διακωμωδούσε τους πάντες, όπως μας πληροφορεί ο Κλαύδιος Αιλιανός το έτος 415 π.Χ. ο Ξενοκλής νίκησε τον Ευριπίδη στο ποιητικό αγώνα του έτους εκείνου με την τετραλογία του "*Οιδίπους - Λυκάων - Βάκχαι - Αδάμας*" που δυστυχώς όμως το έργο αυτό δεν έχει διασωθεί. Ο Αιλιανός καταγράφει και μια προσωπική του άποψη πως η νίκη αυτή μπορεί να προήλθε και από δωροδοκία.

Από τα διάφορα σχόλια προς Αριστοφάνη και από άλλες πηγές πληροφορούμαστε ότι και ο παππούς αυτού ο "Ξενοκλής ο πρεσβύτερος" ήταν επίσης τραγικός ποιητής που είχε ακμάσει τον 4ο αιώνα π.Χ. με μοναδικό στοιχείο ότι είχε γράψει ένα έργο με θέμα τον Οιδίποδα.

## Παραπομπές


## Πηγές
* Νεώτερον Εγκυκλοπαιδικόν Λεξικόν Ηλίου" τομ.14ος, σελ.694.

## Βιβλιογραφία
* Burian, Π. (2009). "Ακατάληκτη Συμπέρασμα: Η κατάληξη (-ες) Οιδίπους τύραννος ". Σε Goldhill, Σ. & Hall, Ε.. Σοφοκλή και του ελληνικού τραγική παράδοση . Cambridge University Press. p. 100. ISBN  978-0521887854 .
* William Smith, Λεξικό της ελληνικής και ρωμαϊκής μυθολογίας και Βιογραφία , τ. 3, σελ. 1289-90, 1870.

Κατηγορία:Αρχαίοι Έλληνες τραγικοί ποιητές
Motorola 68010

Ο **68010** ήταν ένας μικροεπεξεργαστής 16/32-bit που σχεδίασε, παρήγαγε και παρουσίασε η εταιρεία Motorola τον Ιανουάριο του  1983. Ο 68010 παρουσιάστηκε ως μια μικρή αναβάθμιση του 68000.  Δεν αποτέλεσε εμπορική επιτυχία καθώς η ταχύτητα του ήταν λιγότερο από 10% υψηλότερη του προκατόχου του (68000), ενώ από την πρώτη στιγμή κυκλοφορίας του, η αγορά προσέβλεπε στον διάδοχο του 68020.   

## Εκδόσεις & Κλώνοι
*Motorola *MC68010L8* στα 8 MHz σε κεραμική βάση τύπου DIP-64 (Gold Cup),
*Motorola *MC68010R8* στα 8 MHz, *MC68010RC10* και *MC68010R10* στα 10 MHz, *MC68010R12* στα 12 MHz, όλες οι εκδόσεις σε κεραμική βάση PGA-68 (Gold Cup)

Κλώνοι κυκλοφόρησαν από τις εταιρείες Signetics και Toshiba.

## Τεχνικά χαρακτηριστικά
* Η συχνότητα λειτουργίας του (χρονισμός ρολογιού) ξεκινούσε από τα 8 ΜHz και έφτανε στα 16 MHz.
* Ενσωμάτωνε 84.000 τρανζίστορ, δηλαδή τουλάχιστον 10.000 φορές λιγότερα από όσα περιέχει ένας σημερινός μικροεπεξεργαστής.
* Είχε δυνατότητα διευθυνσιοδότησης στα 24 bit (δίαυλος διευθύνσεων, address bus), δηλαδή διαχειριζόταν 224 byte μνήμης, ήτοι 16.777.216 byte ή 16 Μb.
* Με τα εξωτερικά κυκλώματα επικοινωνούσε με δίαυλο δεδομένων (data bus) των 16 bit.
* Τροφοδοτείτο με μία τάση στα 5V

## Χρήση σε υπολογιστές
Χρησιμοποιήθηκε σε ελάχιστους υπολογιστές:
#  Στο Unix PC, της εταιρείας AT&T, που παρουσιάστηκε το 1985 με λειτουργικό UNIX.
#  Στο 9836, της Hewlett-Packard,, το οποίο παρουσιάστηκε το 1983 και είχε λειτουργικό της HP σε ROM-BASIC.
#  Ως αναβάθμιση στην Amiga της Commodore και τα 520/1040ST της ATARI.

## Παραπομπές


## Εξωτερικοί σύνδεσμοι
* Ιστοσελίδα με χαρακτηριστικά όλων των επεξεργαστών 
* Ιστοσελίδα με αναλυτικές πληροφορίες μικροεπεξεργαστών 

Κατηγορία:Μικροεπεξεργαστές Motorola
Ξενοκλής ο Αδραμυττηνός

Ο **Ξενοκλής** (  Ξενοκλῆς ) **ο Αδραμυττηνός** ήταν αρχαίος Έλληνας περίφημος ρήτορας, τον οποίον μνημονεύει ο Στράβων.

Ο Ξενοκλής καταγόταν από το Αδραμύττιο, αρχαία ελληνική πόλη στη Μικρά Ασία. 

Ο Ξενοκλής σπεύδοντας στην αρχαία Ρώμη και αγορεύοντας ενώπιον της Ρωμαϊκής Συγκλήτου απέκρουσε αποτελεσματικά τις διάφορες κατηγορίες που είχαν διατυπωθεί ότι όλη η περιοχή - επαρχία της Ασίας διέκειτο φιλικά προς τον Μιθριδάτη.

Σημειώνεται ότι ο ρήτορας Ξενοκλής ήταν σύγχρονος του Κικέρωνα, με τον οποίο και συνδεόταν με μεγάλη φιλία, που αναπτύχθηκε κατά το χρόνο παραμονής του δεύτερου στην Ασία το 78 π.Χ.

## Παραπομπές

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.14ος, σελ.694.

Κατηγορία:Αρχαίοι Έλληνες ρήτορες
SE

Η συντομογραφία λατινικών χαρακτήρων **SE** ή **Se** μπορεί να αναφέρεται:

## Γεωγραφικοί προσδιορισμοί
*Στη Σουηδία, χώρα της Ευρώπης, κατά ISO 3166-2
**Στον .se top-level domain κωδικό για τη Σουηδία στο διαδίκτυο.
*Στο Σημείο ορίζοντα Νοτιοανατολικά (**S**outh**Ε**ast)

## Άλλες χρήσεις
*Στο Σελήνιο, χημικό στοιχείο ως **Se**
*Στη Μηχανική λογισμικού, (**S**oftware **e**ngineering)
*Στο Χρηματιστήριο, (**S**tock **E**xchange)
*Στην Ευρωπαϊκή Εταιρεία, (**S**ocietas **E**uropaea)

## Δείτε επίσης
*Την ταινία Dil Se
2261 Κήλερ

Ο **Κήλερ (Keeler)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1977 από τον Αμερικανό αστρονόμο `Αρνολντ Ρ. Κλέμολα, που παρατηρούσε από το Όρος Χάμιλτον της Καλιφόρνια (Αστεροσκοπείο Λικ), και πήρε το όνομά του προς τιμή του Αμερικανού αστρονόμου Τζέιμς Έντουαρντ Κήλερ.

## Φυσικά χαρακτηριστικά
Τα κυρίως φυσικά χαρακτηριστικά του Κήλερ είναι άγνωστα. Ο Κήλερ περιστρέφεται γύρω από τον εαυτό του μία φορά κάθε 18 ως 28 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κηλερ
2262 Μιτιντίκα

Η **Μιτιντίκα (Mitidika)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1978 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της από το όνομα μιας Τσιγγάνας ηρωίδας μυθιστορήματος του Κλέμενς Μπρεντάνο.

## Φυσικά χαρακτηριστικά
Τα φυσικά χαρακτηριστικά της Μιτιντίκα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιτιντικα
Ξενοκλής ο Χολαργεύς

Ο **Ξενοκλής** (Ξενοκλῆς) **ο Χολαργεύς** ήταν αρχαίος Έλληνας μηχανικός και αρχιτέκτονας, που ήκμασε αρχές του 4ου αιώνα π.Χ..

## Βιογραφία
Ο Ξενοκλής ο Χολαργεύς καταγόταν από τον δήμο του Χολαργού της αρχαίας Αθήνας, εξ ου και το παρωνύμιό του, ήταν σύγχρονος του Περικλή και - κατά μαρτυρία του Πλουτάρχου - ένας από τους αρχιτέκτονες που είχαν αναλάβει την οικοδόμηση του Τελεστηρίου της Ελευσίνας. Συγκεκριμένα, είχε αναλάβει αρχικά την ανέγερση συνεργαζόμενος με τον αρχιτέκτονα Κόροιβο. Μετά όμως τον θάνατο του τελευταίου συνέχισε συνεργαζόμενος με τον Μεταγένη τον Ξυπέτιο ο οποίος ανέλαβε την περάτωση του έργου με διάφορες αλλαγές και επεκτάσεις. Στο στάδιο αυτό των εργασιών ο Ξενοκλής, πάντα κατά τον Πλούταρχο *«εκορύφωσεν το οπαίον (= φωταγωγό) του ανακτόρου»* (δηλ. του ναού της Δήμητρας).

## Παραπομπές


## Πηγές
* Κ. Γεωργακόπουλος "*Αρχαίοι Έλληνες Θετικοί Επιστήμονες*" Εκδ. Γεωργιάδης Αθήναι 1995, σελ.318. ISBN 960-316-058-X
* Κουρουνιώτης Κ. - Τραυλός Ι. "*Τελεστήριον και Ναός Δήτητρος*", Ελευσίς (Αρχαιολογικόν Δελτίον XV), 1933-1935.
* Dinsmoor, W.B. "*The Architecture of Ancient Greece*" W.W. Norton - N. York - London 1975.
* Müller, W. "*Architekten in der Welt der AntiKe. Verlag für Architektur Artemis*" - Zürich und München, 1989.

Κατηγορία:Αρχαίοι Έλληνες αρχιτέκτονες
Κατηγορία:Αρχαίοι Έλληνες μηχανικοί
Κατηγορία:Αρχαίοι Αθηναίοι
2264 Σαμπρίνα

Η **Σαμπρίνα (Sabrina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,5. Ανακαλύφθηκε το 1979 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ) και της έδωσε το όνομα της θρυλικής Αγγλίδας πριγκίπισσας Σαμπρίνας.

* Αξιοσημείωτη είναι η πολύ μικρή κλίση της τροχιάς της Σαμπρίνας ως προς την εκλειπτική, μόλις 9΄28΄΄, κάτι που θα διευκόλυνε μία διαστημική αποστολή από τη Γη προς τον αστεροειδή αυτό.

## Φυσικά χαρακτηριστικά
Η μέση διάμετρος της Σαμπρίνας εκτιμάται σε 27,52 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,147 ± 0,014. Η Σαμπρίνα περιστρέφεται γύρω από τον εαυτό της μία φορά κάθε 31 ως 56 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαμπρινα
2263 Σαανσί

Ο **Σαανσί (Shaanxi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,134. Ανακαλύφθηκε το 1978 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη κινεζική επαρχία.

## Φυσικά χαρακτηριστικά
Η μέση διάμετρος του Σαανσί εκτιμάται σε 20,68 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,180 ± 0,020. Ο Σαανσί περιστρέφεται γύρω από τον εαυτό του μία φορά κάθε 30 ως 54 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαανσι
2267 Αγκασίζ

Ο **Αγκασίζ (Agassiz)** είναι αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1977 από το προσωπικό του Αστεροσκοπείου του Χάρβαρντ και πήρε το όνομά του προς τιμή της οικογένειας επιστημόνων Αγκασίζ και ιδίως του Λουί Αγκασίζ.

## Φυσικά χαρακτηριστικά
Τα φυσικά χαρακτηριστικά του Αγκασίζ είναι άγνωστα.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Αγκασιζ
2265 Φερμπάαντερτ

Ο **Φερμπάαντερτ (Verbaandert)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,451. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του συμπατριώτη του αστροφυσικού και μαθηματικού Ζαν Φερμπάαντερτ (*Jean Verbaandert*, 1901-1974).

## Φυσικά χαρακτηριστικά

Τα φυσικά χαρακτηριστικά του Φερμπάαντερτ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φερμπααντερτ
2266 Τσαϊκόφσκι

μικρογραφία|Η τροχιά του αστεροειδούς 2266 Τσαϊκόφσκι
Ο **Τσαϊκόφσκι (Tchaikovsky)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,80. Ανακαλύφθηκε το 1974 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου συνθέτη Πιότρ Τσαϊκόφσκι.

## Φυσικά χαρακτηριστικά
Η μέση διάμετρος του Τσαϊκόφσκι εκτιμάται σε 46,9 ± 6,2 χιλιόμετρα. Ο φασματικός τύπος του είναι **D**, ενώ το γεωμετρικό άλβεδό του είναι 0,038 ± 0,013. Ο Τσαϊκόφσκι περιστρέφεται γύρω από τον εαυτό του μία φορά κάθε 27 ως 48 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσαικοφσκι
2270 Γιαζί

Ο **Γιαζί (Yazhi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,9. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από τη λέξη της γλώσσας των Ινδιάνων Ναβάχο που σημαίνει «μικρούλα» (το όνομα προτάθηκε από την Ντέμπι Τζόφρεον).

## Φυσικά χαρακτηριστικά
Τα κυρίως φυσικά χαρακτηριστικά του Γιαζί είναι άγνωστα. Ο Γιαζί περιστρέφεται γύρω από τον εαυτό του μία φορά κάθε 6 ως 9,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιαζι
Επίμαχος

Το ελληνικό όνομα **Επίμαχος** μπορεί να αναφέρεται σε κάποιο από τα παρακάτω:

## Πρόσωπα
* Επίμαχος ο Αθηναίος αρχαίος αρχιτέκτονας
* Επίμαχος (επίκληση), επίκληση αρχαίων θεών, κυρίως του Πλούτωνος
* Επίμαχος ο μάρτυς, δύο άγιοι μάρτυρες της Ορθόδοξης Εκκλησίας

## Βιολογία
* Επίμαχος (πτηνό), γένος πουλιών της οικογένειας των παραδεισιιδών

Κατηγορία:Αποσαφηνίσεις ονομάτων
Ευαίων

Το αρχαίο ελληνικό όνομα **Ευαίων** μπορεί να αναφέρεται σε κάποιο από τα παρακάτω πρόσωπα:

* Ευαίων ο Λαμψακηνός, μαθητής του Πλάτωνα
* Ευαίων ο Αθηναίος, γιος του Αισχύλου

Κατηγορία:Αποσαφηνίσεις ονομάτων
Μπίστριτσα (ποταμός)

Ο **Μπίστριτσα** () είναι ποταμός της Ρουμανίας, παραπόταμος του Σερέτη και κατά συνέπεια του Δούναβη. Οι πηγές του βρίσκονται σε υψόμετρο 1.649 μέτρων στα Ανατολικά Καρπάθια και το συνολικό του μήκος φθάνει τα 283 χιλιόμετρα. Η επιφάνεια της λεκάνης απορροής του Μπίστριτσα είναι 7.069 τ.χλμ. και στις όχθες του είναι χτισμένες οι πόλεις, Πιάτρα Νέαμτς και Μπακάου. Εκβάλλει στον Σερέτη 8 χιλιόμετρα μετά το Μπακάου.

Κατηγορία:Ποταμοί της Ρουμανίας
Σερέτης (ποταμός)

Ο **Σερέτης** () είναι ποταμός της Ρουμανίας, παραπόταμος του Δούναβη. Οι πηγές του βρίσκονται στην Ουκρανία, σε υψόμετρο 1.238 μέτρων στα Ανατολικά Καρπάθια, στην περιοχή της βόρειας Βουκοβίνας, και το συνολικό του μήκος φθάνει τα 706 χιλιόμετρα. Η επιφάνεια της λεκάνης απορροής του Σερέτη είναι 44.835 τετρ. χιλιόμετρα και στις όχθες του είναι κτισμένες οι πόλεις Ρομάν και Αμπζιούντ. Εκβάλλει στον Δούναβη στο σημείο που βρίσκεται και το Γκαλάτσι.

## Παραπομπές
* http://www.britannica.com/EBchecked/topic/546571/Siret-River
* http://bukovyna.ucoz.com/index/the_siret_river/0-102
* https://web.archive.org/web/20070927210503/http://www.insse.ro/cms/files/pdf/ro/cap1.pdf

Κατηγορία:Ποταμοί της Ρουμανίας
Κατηγορία:Παραπόταμοι του Δούναβη
Κατηγορία:Ποταμοί της Ουκρανίας